CELEX: 62016TN0302
Language: sk
Date: 2016-06-10 00:00:00
Title: Vec T-302/16: Žaloba podaná 10. júna 2016 – Bay/Parlament

1.8.2016   
            
            
               SK
            
            
               Úradný vestník Európskej únie
            
            
               C 279/40
            
         Žaloba podaná 10. júna 2016 – Bay/Parlament
   (Vec T-302/16)
   (2016/C 279/55)
   Jazyk konania: francúzština
   
      Účastníci konania
   
   
      Žalobca: Nicolas Bay (La Celle-Saint-Cloud, Francúzsko) (v zastúpení: A. Cuignache, avocat)
   
      Žalovaný: Európsky parlament
   
      Návrhy
   
   Žalobca navrhuje, aby Všeobecný súd:
   in limine litis
   
               —
            
            
               zrušil rozhodnutie predsedu Európskeho parlamentu z 9. marca 2016,
            
         
               —
            
            
               zrušil rozhodnutie predsedníctva Európskeho parlamentu z 11. apríla 2016,
               vo veci samej
            
         
               —
            
            
               odvolal potrestanie z rozhodnutia z 11. apríla 2016.
            
         
      Dôvody a hlavné tvrdenia
   
   Na podporu svojej žaloby žalobca uvádza štyri žalobné dôvody.
   
               1.
            
            
               Prvý žalobný dôvod je založený na nezrovnalostiach interného konania a na neplatnosti rozhodnutia predsedu Európskeho parlamentu z 9. marca 2016 a rozhodnutia predsedníctva Európskeho parlamentu z 11. apríla 2016 stanovujúcich potrestanie žalobcu stratou nároku na denný príspevok po dobu piatich dní. Prvé napadnuté rozhodnutie porušuje právo na riadnu správu vecí verejných a zásadu rovnosti zbraní. Druhé napadnuté rozhodnutie porušuje právo na nestranné a spravodlivé riešenie jeho záležitostí inštitúciami, orgánmi, úradmi a agentúrami Únie a právo na spravodlivý proces.
            
         
               2.
            
            
               Druhý žalobný dôvod je založený na nepredložení vecných dôkazov, ktoré by mohli preukázať skutočnosti vytýkané žalobcovi a najmä použitie hlasovacej karty iného poslanca Európskeho parlamentu žalobcom.
            
         
               3.
            
            
               Tretí žalobný dôvod je založený na nesúdržnosti a neprípustnosti svedectiev, ktoré zakladajú potrestanie uložené žalobcovi.
            
         
               4.
            
            
               Štvrtý žalobný dôvod je založený na faktickej nemožnosti žalobcu hlasovať namiesto iného poslanca Európskeho parlamentu.